മണ്ഡലത്തിലെ നിര്മാണ പ്രവര്ത്തനങ്ങള് അടിയന്തരമായി പൂര്ത്തിയാക്കണം പി പി ചിത്തരഞ്ജന് എം.എല്.എ ആലപ്പുഴ: മണ്ഡലത്തിലെ നിര്മാണ പ്രവര്ത്തനങ്ങള് അടിയന്തരമായി പൂര്ത്തിയാക്കാന് നടപടി സ്വീകരിക്കണമെന്ന് പി പി ചിത്തരഞ്ജന് എം.എല്.എ . തദ്ദേശ സ്വയംഭരണ വകുപ്പിന് കീഴിലുള്ള നിര്മാണ പ്രവൃത്തികളുടെ പുരോഗതി വിലയിരുത്തുന്നതിനായി വിളിച്ചു ചേര്ത്ത ഉദ്യോഗസ്ഥരുടെ യോഗത്തിലാണ് അദ്ദേഹം പറഞ്ഞത് . കൊവിഡ് പ്രതിസന്ധിയും മറ്റ് സാങ്കേതിക തടസങ്ങളും നിര്മാണ പ്രവൃത്തികളുടെ നിര്വഹണത്തില് കാലതാമസം സൃഷ്ടിച്ചു. തടസങ്ങള് പരിഹരിച്ച് പദ്ധതികള് സമയബന്ധിതമായി പൂര്ത്തീകരിക്കാന് ഉദ്യോഗസ്ഥര് ശ്രദ്ധ പുലര്ത്തണമെന്ന് എം.എല്.എ നിര്ദേശിച്ചു. ജില്ലാ ആസൂത്രണ ബോര്ഡ് കാര്യാലയത്തില് നടന്ന യോഗത്തില് എ.ഡി.എം ജെ. മോബി, ജില്ലാ പ്ലാനിംഗ് ഓഫീസര് എസ്. സത്യപ്രകാശ്, ആലപ്പുഴ നഗരസഭാ എക്സിക്യുട്ടീവ് എന്ജിനീയര് എല്. ഷിബു, വിവിധ വകുപ്പുകളിലെ ഉദ്യോഗസ്ഥര് എന്നിവര് പങ്കെടുത്തു.The post മണ്ഡലത്തിലെ നിര്മാണ പ്രവര്ത്തനങ്ങള് അടിയന്തരമായി പൂര്ത്തിയാക്കണം പി പി ചിത്തരഞ്ജന് എം.എല്.എ first appeared on MalayalamExpressOnline.